CELEX: 32012R1124
Language: lv
Date: 2012-11-26 00:00:00
Title: Komisijas Īstenošanas regula (ES) Nr. 1124/2012 ( 2012. gada 26. novembris ) par atsevišķu preču klasifikāciju kombinētajā nomenklatūrā

1.12.2012   
            
            
               LV
            
            
               Eiropas Savienības Oficiālais Vēstnesis
            
            
               L 331/7
            
         KOMISIJAS ĪSTENOŠANAS REGULA (ES) Nr. 1124/2012
   (2012. gada 26. novembris)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 26. novembrī
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Hermētiski noslēgts svēršanas sensors (tā saucamais "slodzes devējs") ar tenzometru tilta shēmas veidā, kura izmēri ir aptuveni 13 × 3 × 3 cm.
                  Slodzes devēju darbina tenzometra stīgas deformācija, kad uz to iedarbojas ar fizisku spēku. Fiziskais spēks rada izmaiņas stīgas pretestībā, tādējādi mainot tilta shēmas līdzsvaru, kas savukārt maina cauri plūstošās strāvas spriegumu.
                  Slodzes devējs pārvērš uz to iedarbojošos fizisko spēku elektriskā signālā, kas proporcionāls šim spēkam. Signālu nolasa, apstrādā un parāda ierīce, kas netiek uzrādīta kopā ar šo izstrādājumu.
                  Slodzes devējs ir konstruēts tā, lai to varētu izmantot, piemēram, grīdas svaros, maisītājos, piltuves tipa un tvertnes tipa svaros.
               
               
                  9031 80 98
               
               
                  Klasifikācija noteikta, ievērojot 1., 2.a un 6. vispārīgo kombinētās nomenklatūras interpretācijas noteikumu, XVI sadaļas 1.m piezīmi un KN kodu 9031, 9031 80 un 9031 80 98 formulējumu.
                  Slodzes devējs ir paredzēts fiziska spēka pārveidošanai elektriskā signālā mērījumu veikšanas nolūkā. Tā kā pats par sevi tas neuzrāda mērījuma rezultātus, tas uzskatāms par nepilnīgu mērinstrumentu, kas nav minēts vai iekļauts citur 90. nodaļā. Līdz ar to klasificēt to pozīcijā 8423 kā daļu no svēršanas iekārtas nav iespējams (sk. arī HS skaidrojumus par pozīciju 9031, A daļu, 30. punktu).
                  Izstrādājums tāpēc jāklasificē ar KN kodu 9031 80 98 pie citiem instrumentiem, kas nav minēti vai iekļauti citur 90. nodaļā.